
SAMUELI  JVRAGG. 


Haud  suspicari  potest,  pignus  tam  leve, 
aliquid  honoris,  cuivis  colluturum  esse.  Tibi, 
mi  Avuncule  carissime,  inscribitur  hcec  Disserta¬ 
tio,  non  quasi,  beneficiorum  plurimorum,  quibus 
erga  me,  amor  tuus  et  benignitas,  me  tibi  sub¬ 
jecerunt,  declaratio :  verba  enim  ad  ea  expri¬ 
menda  mihi  deficiunt  ;  neque  unquam  mihi  po¬ 
testas  erit,  omnibus  quibuscunque  actionibus 
meis,  tibi  pro  amore  tuo  erga  me  vere  paterno, 
proque  benevolentia  tua  in  me  collata,  parem 
gratiam  referre.  Apud^  cor  autem,  tui  simile, 
non  ex  valore  ejus,  sed  ex  simplicitate  et  animi 
ardore,  quibus  offertur,  munus  mstimatur.  Post¬ 
quam  arti  salutifiercE,  arti,  ad  quam  faciendam, 
ut  animum  adverterem  jamdudum  sollicitus 
fuisti,  memet  semel  addixero,  major  ut  spero 
quam  antehac  ;  omnem  vitee  meae  tenorem,  uti 
tuus  est  mos,  comprobandi  laudandique ;  tibi 
causa  fuerit. 

Post  conceptum,  uterus  mutationes  maximi 

V 

insignes  subit;  et  actio  hujus  visceris,  aliarum-' 
que  partium,  quse  eodem  munere  funguntur, 
multum  intenditur,  quod  e  vasis  majore  vi  agen¬ 
tibus,  et  e  magnitudine  et  mollitie  ejus  adauctis 
dilucidi  patet.  Ex  arteriis  uteri,  in  interna  ejus 
superficie,  lympha  glutinosa  effunditur,  quas  in 
membranam  spongiosam,  superficiei  ovi  lacerae 


A 


et 

et  vasculosae  ben^  accommodatam,  convertitur. 
Ovum  ad  uterum  tubis  fallopianis  defertur ;  et  in 
primis  graviditatis  mensibus,  figur^  'ovale  est, 
fabricam  mollem,  flexilem,  innumeris  vasis  sca¬ 
tentem  exhibet,  et  ex  membranis  foetum  adhuc 

\ 

crudum  ambientibus  conficitur. 

/  •  / 

DUiE  sunt  membranae  quae  ad  foetum  perti¬ 
nent  ;  interior  aninios  dicta,  foetum  proximi 
investit,  in  primo  graviditatis  gradu,  membrana 
tenuis  et  pellucida  est,  brevi  autem  crassior  et 

,  V 

robustior  evadit ;  inferiori  placentae  parti  ad¬ 
nexa  est,  et  funiculo  umbilicali  tunicam  exte¬ 
riorem  praebet.  Latice  quoque  tenui  et  aquoso 
repleta  est,  qui  liquor  amnii  dicitur,  quo  circum¬ 
fuso,  foetus  innatat. 

Alterum  foetus  involucrum  chorion  nuncu¬ 
patur,  et  ultimis  gestationis  mensibus,  amnio 
minus  robustum  est.  >  Superficiem  placentae 
foetui  proximam  obducit,  intima  ejus  pars  levis 
est,  et  ab  initio,  humorem  gelatinosum  inter  eam . 


et 

et  amnium  interpositum  continet,  quo  absorpto, 
ope  substantiae  tenuis  et  cellulosae  amnio  adne- 
ctitur.  Extima  ejus  superficies  villosa  est  et  vasis 
referta,  et  ibi  adsunt  vascula  plurima,  quibus 
ovum  uteri  superficiei  adhaeret,  quae  forsan 
membrana  ex  utero  potius  enata  habenda  est. 

'Notatu  quoque  veniunt,  Decidua  ^era  et  re- 
jiexa^  quae  ex  utero  enascuntur,  quaeque  revera 
eadem  membrana  aestimandae  sunt.  Hae  e 
lympha  coagulabili  ex  utero  effusa  originem 
ducunt. 

Decidua  vera  membrana  est  admodum  te¬ 
nuis  et  villosa,  utero  per  totam  superficiem 
substanti^  cellulosa  et  vasis  exiguis  adnectitur, 
et  superficiem  placentae  exteriorem  obtegit. 

Decidua  reflexa,  ejusdem  membranae  conti¬ 
nuatio  videtur,  ovo  inter  eam  et  uterum  interve¬ 
niente  ;  inter  deciduam  veram  et  chorion  sedem 
habet 


Funis 

Funis  umbilicalis  ex  duabus  arteriis  circa 

V 

venam  in  spiram  convolutis  constat ;  per  has 

sanguis  foetus  circuitum  legit ;  et  his  quoque 

/ 

nexus  inter  foetum  et  matrem  intercedit. 

Placenta  originem  habet  e  lympha  quam 
uterus  effundit,  in  hanc  enim  vasa  uteri  excur¬ 
rentia  substantiam  cellulosam  plurimis  vasis 
instructam  formant,  cui  vasorum  interventu, 
quae  e  chorio  proveniunt,  adhaerescit.  Vasa 
quae  funem  umbilicalem  constituunt,  per  pla¬ 
centam  distribuuntur,  quae  utero  membrana  de¬ 
cidua  et  vasis  sanguiferis  adnectitur.  Placenta 
rotunda  est  et  fundo  uteri  ut  plurimum  adnexa ; 
facies,  quae  uterum  respicit,  inaequalis  est,  al¬ 
tera,  quae  ad  funem  umbilicalem  spectat,  laevis 
est. 


.  Membranis  foetum  investientibus,  placenta, 

f 

et  funiculo  umbilicali  breviter  notatis,  varias 
auctorum  opiniones,  de  modo  quo  foetus  nutri- 
tur,  nunc  perpendere  liceat,  et  ex  his  rite  per¬ 
spectis 

spectis,  sententiam  rationi  maximi  consentaneam 
deducere  conabor.  ^  ' 

Physiologi  huic  proposito  acriter  incubue¬ 
runt/ et  nutrimentum  foetus  vel  ex  sanguine 

materno  ad  placentam  delato  vel  e  liquore  am- 

\ 

nii  repetunt.  Multi  auctores  ingenio  et  doctri¬ 
na  clari,  foetum  e  liquore  amnii  devorato  nutri¬ 
mentum  derivare,  et  placentam  nullo  alio  mu¬ 
nere  fungi,  nisi  quod  oxygenium  sanguini  prae¬ 
beat,  opinati  sunt.  Mirum  san^  videtur  hanc 
sententiam  nonnullis  placuisse,  cum  argumenta 

i 

tam  valida  in  promptu  sunt,  quae  ei  fortiter  oc¬ 
currunt. 

-  Philosophi  autem  ingenio  praestantes,  cum 
in  errorem  inciderint,  non  sine  rationis  specie 
hallucinantur,  ut  ex  argumentis  ad  hanc  senten¬ 
tiam  confirmandam  undique  allatis  satis  patet. 

i 

Liquorem  enim  amnii,  sua  natura,  albumen  ovi 
maxime  referre,  et  summam  similitudinem,  inter 
eum  et  serum  intercedere,  conteiidunt ;  et  hinc 

^  t  a  .  ^ 

V  sequitur 

sequitur  hunc  humorem,  ad  nutrimentum  corpo¬ 
ri  praebendum,  esse  aptissimum.  Os  quoque 
foetus  apertum  fuisse,  quo  hic  liquor  in  ventricu¬ 
lum  descenderet,  haud  secus  ac  pullis  nondum 
ex  ovo  exclusis  evenit,  et  meconium,  quod  bre¬ 
vi  post  infantem  in  lucem  editum  dejicitur,  ex¬ 
crementum  fuisse  ex  hoc  latice  relictum,  conten¬ 
dunt.  Liquorem  amnii  a  fgetu  haud  dubie  de¬ 
vorari  affirmant,  et  quo  major  huic  sit  fides, 
ad  hocce  tiuidum  in  ventriculo  nati  mortui  de¬ 
tectum  provocant,  et  quoque  ad  villos  in  ventri¬ 
culo  vitulorum  repertos,  quos  semet  lambere  .so¬ 
litos  fuisse  credebant ;  et  quo  facilius  huic  sen¬ 
tentiae  accederemus,  multa  miranda  exempla 
narrantur,  in  quibus  foetus  in  lucem  editi,  nulla 
ne  minima  funiculi  umbilicalis  vestigia  habue¬ 
runt,  quibus  concessis,  nullum  superesset  du- 
\ 

bium  quin  foetus  liquore  amnii  alerentur ;  et  ex^ 
empla  haud  pauca  in  medium  prolata  fuere,  in 
quibus  funis  umbilicalis  ita  arefactus  vel  contor¬ 
tus  est,  ut  sanguis  per  eam  nequaquam  per¬ 
meare  potuit. 


Quo 

•  Quo  minus  autem  hujusmodi  commentis  fi¬ 
dem  adhibeamus,  multa  sunt  argumenta  expe¬ 
rientia  comprobata,  quae  plane  vetant.  Chemia 
enim  docet  liquorem  amnii  dotibus  albumini 
ovi  parum  accedere  ;  et  nullam  cum  sero  habere 
similitudinem,  si  speciem  ejus  externam  exci¬ 
pias. 

Solutio"  hujus  liquoris  ex  aqua  praecipue 
constat,  exigua  admodum  albuminis  copia  adest ; 
acidum  quoque  volatile,  muriatem  et  carbona- 
tem  sodae,  et  pauxillum  gelatinae  et  phosphatis 
calcis  continet ;  ex  hiSj  hunc  liquorem  ad  vitam 
sustinendam  parum  valere  satis  patet ;  nec  sane 
permagni  foetus  incrementi  per  totum  gravidi¬ 
tatis  decursum^  ratio  ex  hac  causa  reddi  potest. 
Huic  quoque  accedit,  quod  liquor  amnii  saspe 
depravatus,  tabo  commixtus,  observatur,  sine 
ullo  foetus  detrimento ;  nonnunquam  speciem 
fuscam  et  turbidam,  urinae  odorem,  emittentem, 
exhibet ;  interdum  quoque  tantam  acrimoniam 
adipiscitur,  ut  obstetricis  manus  deglubet ;  etsi 

foetus 

foetus  ex  utero  exclusus  vit4  prasditus  est,  quod 
nutrimentum  ex  hoc  fonte  minime  derivari  li¬ 
quidi  probat ;  hanc  quoque  opinionem  confir¬ 
mant  exempla  foetus  monstrosa,  quibus  os,  et 
etiam  caput  defuit,  quae  magnitudine  nihilomi¬ 
nus  increverunt.  Et  san^  meconium,  quod 
fautores  prioris  sententiae  ex  liquore  amnii  pro¬ 
veniri  falso  statuerunt,  in  hujusmodi  monstris 
detectum  fuit,  quod,  id  hanc  originem  nequa¬ 
quam  agnoscere,  clare  demonstrat.  Et  ex  ob¬ 
servatis  accurate  factis  liquorem  hunc  nunquam 
in  ventriculo,  nati  mortui,  inveniri  docemur ; 
etsi  detectus  fuit  in  quibusdam  exemplis,  in 
stomacho  eorum,  qui  in  lucem  prodeuntes,  vite 
signa  ediderunt.  Villos  in  ventriculo  vituli 
mortui  nunquam  repertos  fuisse  certo  affirmare  ' 
audemus.  Quod  ad  exempla  attinet  in  quibus 
funis  umbilicalis  defuit,  vel  sanguinis  circuitus 
omnino  impeditus  est,  mera  ficta  vel  consultd 
fabricata,  vel  ex  falsis  observatis  provenientia 
habenda  sunt ;  hujusmodi  enim  casus  e  docu¬ 
mentis  bene  stabilitis  nequaquam  narrantur; 

4  optimi 

optime  enim  innotuit,  circuitu  sanguinis  in  funi-  ^ 
culo  umbilicali  per  breve  temporis  spatium 
obstructo,  infantem  brevi  perire,  et  colorem 
eundem  purpureum  exhibere,  qui  suffocatis  vel 
in  aqua  submersis  contingit. 

Argumenta  supra  allata,  contra  sententiam 
qua3  ponit  liquorem  amnii  devoratum,  foetui  nu¬ 
trimentum  praebere,  eam  plurimis  rebus  factis 
omnino  adversari,  satis  probant 

.  Alia  est  opinio  a  (juibusdam  auctoribus  in¬ 
geniosis  prolata,  quae  fundamento  haud  magis 
valido  niti  videtur.  Hi  enim  foetum  absorptione 
liquoris  amnii  circumfusi,  praesertim  a  primis 
mensibus  post  conceptum,  nutriri  opinantur. 
Abs  re  certb  foret  multum  temporis  conterere 
ad  hanc  sententiam  improbandam,  quae  omnino 

s 

f 

conjectura  est,  nullis  rationibus  confirmata.  Si 
enim  liquor  amnii  corpori  alendo  minime  ido¬ 
neus  est,  ut  supra  probare  conati  sumus,  haec 
opinio,  aeque  ac  altera,  rueret,  o^iortet.  Nec 

B  san^ 

sanfe  ulla  est  ratio  cur  credamus  foetum  huma- 

i 

num  eodem  modo  nutriri,  ac  in  animalibus  "^ovi- 
paris  evenit/ '  Observata  enim  accurath  facta,' 
foetum  in  hujusmodi  animalibus  una  cum  vitello 
in  ovario  formari,  et  demum  ad  uterum  deduci,* 
ubi  cum  albumine  conjungitur,  docuerunt.  In 
animalibus '  autem  quas  partum  vivum  edunt, 
ovum  ih  ovario  formatur,  et  cum  liquor  amnii 
intra,  membranas  ovi  continetur,  ex  vasis 
foetui  propriis  effundi  oportet ;  si  igitur  conce¬ 
deremus  foetum  liquore  amnii  nutriri,  eum,  ex 
lis,  quae  a  se  ipso  proveniunt,  nutrimentum  ac¬ 
cipere,  credere  necesse  erit,  quo  nil  ineptius  ex¬ 
cogitari  potuit. 

Nunc  restat  ut  sententiam  exequeremur 
quae  foetus  nutrimentum  ad  sanguinem  mater¬ 
num  per  placentam  circumfluum  relegavit,  et 
tnodum  quo  hoc  absolvitur,  exponere  aggre¬ 
diamur. 


.  ( 


CuK 

,  Cum  olim  quibusdam  persuasum  fuit,  ex¬ 
tremos  arteriarum  uteri  ramusculos  cum  finibus 
vence  umbilicalis  foetus  recta  in  placenta  conjun¬ 
gi,  et  idem  quoque  fieri  cum  arteriis  umbilica¬ 
libus  et  venis  uterinis,  hi  foetum  surculis  e  matre 
continuis  nutrimentum  derivare  putaverunt ;  et 
sanb  si  res  ita  se  haberet,  hoc  satis  facili  expli¬ 
cari  potuit;  experimenta  autem  nullum  hujus¬ 
modi  nexum  inter  matrem  et  foetum  intercedere 
docent.  Sunt  multa  et  firma  argumenta  quce, 
quo  minus  huic  foetus  nutriendi  modo  assentire- 
mus,  obstant.^ 

.  Placenta  in  corpore  humano  superficiem 
uteri  non  attingit,  sed  membranae  cellulosae  in¬ 
terjectae,  quae  e  decidua  provenit,  adnectitur. 
Vasa  uteri  hanc  membranam  subeunt,  et  in  pla¬ 
centam  sanguinem  efthndunt ;  exinde  oris  ve¬ 
narum  patulis  ad  matrem  reducitur,  sine  ullo 
vel  levissimo  cum  venis  foetus  commercio.  Idem 
quoque  evenit  in  sanguine  foetui  proprio,  qui 
in  placentam  effusus  extremis  arteriarum  ramis, 


\ 


venis 

venis  sodalibus  iterum  redit,  more  arteriie  pul¬ 
monalis,  quae  super  cellulas  asperae  arteriae  in 
venas  desinit.  Talem  nexum  inter  venas  et 
arterias  umbilicales  obtinere  ex  fluidis  in  vasa 

foetus  injectis  plane  apparet.  Fluidum  enim 

\ 

immissum  ex  arteriis  in  venas  facili  influit, 

exigua  solummodo  copia  extra  eas  effusa,  qu^ 

e  vasis  ruptis  proficiscitur. 

* 

Ex  aqua  quoque  vel  cera  liquefacta  in  arte¬ 
rias  foetus  umbilicales  injectis,  Ims  in  vasa  uteri 
nequaquam  desinere  manifestum  est,  sanguis 
enim  venis  arterias  comitantibus,  ad  foetum  re- 
'  vertitur,  et  ne  giitta  quidem  ad  partem  placen¬ 
tae  maternam  pervenit. 

Hoc  maximi  conspicuum  est  in  iis  animali- 
J)us,  qua^  pluribus  placentis  donantur,  his  enim 
accurati  scrutatis,  nexus  inter  partem  placentae 
maternaim,  et  illam  foetui  propriam,  clarius  elu¬ 
cet.  Hic  enim,  pars  glandulosa,  quae  ad  uterum 
spectat,  rebus  injectis  accurati  impletur,  dum 

nulla 

nulla  ne  minima  harum  vestigia,  in  parte  placen- 
tre,  quas  ad  foetum  pertinet,  conspici  queant. 
Et  cum  injectio  maximi  perfecta  fit  in  illa  parte 
placentas,  foetui  propria,  eam  ex  minutis  et  vil¬ 
losis  vasorum  finibus  omnino  constare,  et  cum 
vasis  maternis  nequaquam  communicare  com- 
parebit ;  et  san^  hse  duae  placentae,  partes  tam 
soluti  conjunguntur,  et  fibrae  ita  tenues  sunt, 
ut  mucum  potius  referant.  Nullum  igitur  ali¬ 
ud  commercium  obtinere  videtur,  nisi  quod  va¬ 
sa  foetus  materiam  corpori  nutriendo  apiatam, 
absorbent. 

Si  quoque  sanguis  ex  matre  ad  foetum  ramis 
conjunctis  defertur,  et  contrarium,  fieri  non  po¬ 
test,  quin,  ex  magna  sanguinis  jactura  unius, 
alter  damnum  acciperet.  Exempla  autem  mu- 
lierum  quae  dum  uterum  gerebant,  ex  nimia 
sanguinis  jactura  perierunt,  in  quibus  foetus  san¬ 
guine  minime  orbatus  est,  hanc  sententiam  pe¬ 
nitus  convellunt.  Cum  calvariam  foetus  pertun¬ 
dere  necesse  est,  et  vasa  cerebri  sanguinem  ef- 

(  fundunt, 

fundunt,  nulla*  indicia  matrem  e  sanguinis  jac¬ 
tura  laborare  suadent ;  et-  quoque  e  funi  umbi¬ 
licali  post  partum  perscisso,  profluvium  sangui¬ 
nis  ex  utero  minime  timendum  est, 

I 

!  !  ' 

.  Sr  sanguis  ex  utero  in  vasa  foetus  recta  trans- 
ieret,  eandem  in  utrisque  naturam  ostendere 
debet,  quod  autem  nequaquam  evenit ;  sanguis 
enim  in  foetu,  sanguine  materno  multo  magis  te¬ 
nuis  est ;  neque  verisimile  est,  fluida  adulto  ac¬ 
commoda,  foetui  tenello  quoque  convenire. 
Fourcroy  sanguinem  in  foetu  fibrina  destitutum, 
et  mollem  admodum,  quasi  gelatinosum,  sine 
ulla  spissitate  comperit,  et  sales  phosphorici  de- 
.  fuerunt ;  et  statim  post  partum,  antequam  vin¬ 
cula  inter  matrem  et  foetum  funi  umbilicali  in¬ 
ciso,  solvuntur,  sanguis  in  hoc  quam  in  illa 
multo  citatius  movetur,  quod  nullum  hujusmodi 
esse  nexum  innuere  videtur. 

De  nexu  qui  inter  matrem  et  foetum  interce- 
(Iit,  et  de  argumentis  quae  nutrimentum  foetus 

e  liquore 


‘n 

e  liquore  amnii  derivant,  satis  dictum  est ;  nunc 
de  opinione,  quae  rationi  maximi  congrua  vide¬ 
tur,  pauca  disceptare  liceat. 

Omnes  fer^  physiologi  hodierni,  placentam 
sanguini  foetus  oxygenium  praebere  consentiunt ; 
totus  enim  sanguis  e  placenta  ad  foetum  vena 
umbilicali  delatus,  oxygenium  continet ;  hoc  cer¬ 
tissime  patet  ex  experimentis  Dre.  Jeffray  in¬ 
stitutis,  et  ex  observatis  aliorum,  qui  ad  sta¬ 
tum  funis  umbilicalis  post  partum  saepius  ani¬ 
mum*  adverterunt.  * 

Cum  enim  pulmones  in  foetu,  munus,  quo 
postea  funguntur,  obire  nequeunt,  et  omne  ani- 
mal  brevi  perit,  si  solitae  mutationes,  quas  san¬ 
guis  aeri  atmospherico  objectus  subit,  per  exi¬ 
guum  temporis  spatium  interrumpuntur.  In 
foetu  igitur  quodam  organo  opus  fuit,  quod  pul¬ 
monum  munere  fungeretur,  et  iis  mutationibus 
chemicis  inserviret,*  quibus  sanguis  ad  .varia  mu¬ 


nia 

nia  obeunda  aptus  evadit;  et  has  mutationei^ 
placenta  perfici,  nemini  nunc  dubium  est 

f  ■ 

Vena  umbilicalis  ab  interna  placentas  parte 
ramusculis  absorbentibus  ortum  ducit,  et  ibi 
sanguini  arterioso  matris  objecta,  eum  e  san¬ 
guine  materno,  arteriae  more,  ad  foetum  defert ; 
arteriae  autem  umbilicales  sanguinem  coloris 
nigrescentis,  ex  foetu  ad  placentam  reducunt, 
ibi  in  sanguinem  arteriosum,  mutandum,  vel  venis 
vel  lymphaticis  uteri  vasis,  absorbendum,  ut 
iterum  vitas  sustinendae  par  evadat,  quod  ma¬ 
ximi  in  pulmonibus  obtinet. 

Nonnulli  auctores  opinionem  admodum 
ingeniosam,  de  modo  quo  foetus  nutritur,  am¬ 
plexi  sunt ;  praeter  munera  supra  memorata, 
quibus  placenta  destinata  est,  eam  quoque 
glandulae  officium  perficere  opinati  sunt,  et 
fluidum  lacti  haud  absimile  ab  ea  secerni,  quod 
vasis  lymphaticis,  quse  per  funem  umbilicalem 

decurrunt, 

decurrunt,'  absorbetur,  et  foetui  nutrimentum 
praebet. 

■  Physiologus  hodiernus  de  hac  subtilius  ra¬ 
tiocinatus  est,  et,  sanguinis  loco,  serum  arteriis 

uteri  effundi  perhibet,  quod,  cum  levem  muta¬ 
tionem  in  utero  jsubiisset,  vasis  lymphaticis 
absorbetur,  quae,  ut  persuasum  habet,  etiam  in 
utero  et  funi  umbilicali  adsunt,  etsi  non  adhuc 
detecta  fuere.  Hasc  igitur  vasa,  serum  per  fu¬ 
nem  umbilicalem  ad  ductum  thoracicum  foetus 
deferunt,  qui  contenta  sua,  venae  subclaviae  sini¬ 
strae  tradit,  cum  sanguinis  massa  in  corde  deni¬ 
que  commiscenda.  Si,  certius  hujusmodi  vasa 
in  utero  et  funi  revera  existere,  ad  scientiam 
eorum,  quae  in  foetu  peraguntur,  ampliandam 
haud  parum  contulerit,  et  conjecturae  jam  pro¬ 
latae  fundamento  magis  valido  niterentur. 

Dubium  vix  autem  moveri  potest,  quin  san¬ 
guis,  qui  in  foetu  circumfluit,  ad  corpus  nu¬ 
triendum  valeat ;  hae  enim  partes  quae  san- 

c  guine 

guine  uberius  suppeditantur,  magis  increscunt ; 
hinc  caput,  et  partes  foetus  superiores,  pro  rata 
inferiores  tantum  magnitudine  exsuperant,  quae 
multo  minori  sanguinis  copia  donantur.  Etsi 
igitur  adhuc  probandum  restat,  chylum'  vasis 
lymphaticis  ad  foetum  deferri,  hujus  autem  'nu¬ 
trimentum  a  placenta  derivari  certd  statuere 
liceat. 

